Miguel Guerrero

Miguel Ángel Guerrero Martín (; 1990-yil 12-iyulda Ispaniyaning [[Kastiliya-La-Mancha]] viloyatidagi Boroks shahrida tugʻilgan) ispaniyalik futbolchi boʻlib, „Ivisa“ jamoasining hujumchisi hisoblanadi.
 Klubdagi faoliyati 
Gerrero „Atletiko Madrid“, „Real Madrid“, „Xetafe“, „Toledo“ va „Rayo Vallekano“ klub akademiyalarida futbol boʻyicha taʻlim olgan. 2009-yilda Miguel „Albacete“ futbol klubi bilan oʻzining birinchi professional shartnomasini imzolagan. 2010-yil 9-yanvarda „Rekreativo“ jamoasiga qarshi oʻyinda u Ispaniyaning Segundasida debyut oʻyinida maydonga tushgan. 2011-yilda Gerrero Xixon „Sporting“iga oʻtgan va u yerda oʻyin amaliyotini oshirish uchun dastlab zaxira jamoasida oʻynagan. 2012-yil yozida „Numansiya“ga qarshi oʻyinda u asosiy tarkibda debyut qilgan. 2013-yil 9-fevralda „Lugo“ga qarshi bahsda Miguel „Sporting“ safidagi ilk golini urgan. 2014/2015-yilgi mavsum yakunida Gerrero jamoaning eng yaxshi toʻpurari boʻlgan va uning elitaga chiqishiga hissa qoʻshgan. 2015-yil 23-avgustda u La Ligadagi ilk oʻyinini Madridning „Real“iga qarshi oʻtkazgan.

2016-yil yozida Gerrero „Leganes“ga oʻtgan. 22-avgust kuni „Selta“ga qarshi oʻyinda u yangi klubi tarkibida maydonga tushgan. 10-dekabr kuni „Las-Palmas“ jamoasiga qarshi oʻyinda Miguel „Leganes“ safidagi ilk golini kiritgan.

2018-yil yozida Gerrero erkin agent sifatida Gretsiyaning „Olimpiakos“ klubi bilan shartnoma imzolagan. 26-avgust kuni „Levadiakos“ga qarshi oʻyinda u Gretsiya Superligasida debyut qilgan. 2-sentabr kuni PAS Yanina jamoasiga qarshi bahsda Miguel „Olimpiakos“ safidagi ilk golini urgan. 4-oktabr kuni Yevropa ligasi doirasida Italiyaning „Milan“ klubiga qarshi oʻyinda ham u gol kiritgan.

 Manbalar